หนูมีอะไรกับแฟนแต่(ใส่ถุงยางทุกครั้ง)แต่ประจำเดือนยังไม่มาเลยค่ะ แต่มีอาการคล้ายจะเป็นประจำเดือนเช่น เจ็บหน้าอก ปวดท้อง ปวดเมื่อย และมีตกขาวเล็กน้อยค่ะ ###แต่ประจำจะเจ็บหน้าอกหลายวันแต่เดือนนี้หนูเจ็บแค่วันเดียวและก็ตกขาวมาน้อยเป็นอะไรหรือป่าวคะ
สวัสดีค่ะ การมีเพศสัมพันธ์โดยหารใช้ถุงยางอนามัยป้องกัน หากใช้ได้อย่างถูกต้อง ไม่มีการฉีกขาดหรือรั่วซึม ก็จะยังมีโอกาสตั้งครรภ์ได้ประมาณ 2% ดังนั้น หากเลยกำหนดวันที่ที่ประจำเดือนควรจะมาแล้ว แนะนำควรลองตรวจหาการตั้งครรภ์ดูก่อนค่ะ หากตรวจไม่พบ อาการต่างๆ ที่เป็นอยู่คือ เจ็บหน้าอก ปวดท้อง ปวดเมื่อยตัวและตกขาว ก็น่าจะเป็นอาการก่อนการมีประจำเดือนมาได้ หรือเกิดจากสาเหตุอื่นๆ เช่น การมีความเครียด วิตกกังวล เป้นต้นส่วนการที่ประจำเดือนมาช้า ก็อาจเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ดังนั้น หากตรวจไม่พบการตั้งครรภ์ ก็ให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ